als_Latn dik_Latn sag_Latn
Kopjimi nëpër provime nga ana e studenteve të Universitetit të Prishtinës po e shqetëson edhe parlamentin studentor të UP’së. Për këtë, ata do të marrin iniciativa për të mos u vazhduar një dukuri të tillë.
Këtë e ka konfirmuar për Gazetën Express kryetari i Parlamentit Studentor, Arben Mehmeti. Sipas tij, për ti shmangur këto veprime duhet të jenë vetë studentët ata që duhet luftuar këtë dukuri, e kjo synohet të arrihet fillimisht përmes një debati të gjithanshëm.
“Në Universitetin e Prishtinës, së shpejti do të hapim një debat të gjithanshëm për dukurin shqetësues të kopjimit në provime nga një numër i studentëve. Edhe ne si studentë duhet të japim kontributin tonë që diplomat të cilat i marrim të kenë vlerë”, ka thënë Mehmeti për Express.
als_Latn als_Latn als_Latn